joelniklaus/EU_Wikipedias huggingface dataset:
Eugen Tallmeister

Eugen Theodor Valdek Tallmeister (1. august 1916 Riia – 2. september 2006 Tallinn) oli eesti arst ja Tartu Ülikooli arstiteaduskonna õppejõud.

Ta lõpetas aastal 1934 Tallinna Prantsuse Lütseumi. Samal aastal astus ta Tartu Ülikooli arstiteaduskonda, mille lõpetas 1940. aastal arsti astme väärilisena cum laude. Akadeemiliselt oli ta Eesti Üliõpilaste Seltsi liige.

Juba üliõpilasena töötas ta professor Karl Schlossmanni juures mikrobioloogia alal ja saavutas üliõpilaste teadustööde võistlustel I auhinna. Aastal 1940 asus ta jaoskonnaarstina tööle Valjalasse. 

1. augustil 1941 mobiliseeriti ta Punaarmeesse ja viidi Uuralite taha Tšeljabinski oblastisse tööpataljoni. Tööpataljoni õudustest päästis teda Eesti Laskurkorpuse formeerimine ja sinna määramine jaanuaris 1942 sanitaarroodu komandörina. Ta teenis kogu sõja vältel 7. Eesti Laskurdiviisis 86. Meditsiini-sanitaarpataljonis arstina, sanitaarkapteni auastmeni, võideldes Velikije Luki all, Eestis ja Kuramaal.

1947. aastal demobiliseerituna naasis ta Tartusse. Aastatel 1947–1950 oli ta Tartu Riikliku Ülikooli mikrobioloogia ja nakkushaiguste kateedri aspirant, töötades samaaegselt kateedris assistendina. Aastal 1951 (hilinenult kaitses ta väitekirja "tänu" anonüümkirjale tema sotsiaalse päritolu kohta; väitekirja kaitsmisele lubati ta tänu selgitustele sõjas "õigel poolel" osalemisest) kaitses ta dotsent Feliks Lepa juhendamisel tööga "Escherichia coli osatähtsus imikute ja väikelaste kõhulahtisuse puhul" meditsiinikandidaadi väitekirja. Aastatel 1951–1960 töötas ta mikrobioloogia kateedri vanemõpetajana, aastatel 1960–1964 samas dotsendi ja kateedrijuhatajana ja aastatel 1964–1987 dotsendina; lisaks oli ta aastatel 1972–1974 arstiteaduskonna õppeprodekaan.

Eugen Tallmeister suri 2. septembril 2006 Tallinnas ja ta maeti 7. septembril 2006 Rahumäe kalmistule.

Tunnustus
Punatähe orden

Isiklikku
Isa Theodor Tallmeister oli E.E.L.K. Tallinna Püha Vaimu koguduse õpetaja, vend Viktor Tallmeister (hukati aastal 1941) oli jurist.

Ta abiellus aastal 1944 Narva vadja päritolu Glafira Salakinaga ja neil oli kolm tütart; Helvi töötab sotsiaalministeeriumis ja Õie on psühhiaater.

Viited

Kirjandus
Helbe Merila-Lattik. "Eesti arstid 1940–1960". Lk 343

Välislingid
Album Academicum Universitatis Tartuensis 1918-1944
http://www.eestiarst.ee/static/files/028/dotsent_eugen_tallmeister_90.pdf
Haud Tallinna Rahumäe kalmistul

Eesti arstiteadlased
Tartu Ülikooli arstiteaduskonna õppejõud
8. Eesti Laskurkorpuse koosseis
Tartu Ülikooli arstiteaduskonna vilistlased
Eesti Üliõpilaste Seltsi liikmed
Tallinna Prantsuse Lütseumi vilistlased
Punatähe ordeni kavalerid
Rahumäe kalmistule maetud
Sündinud 1916
Surnud 2006
Supilinna päevad

Supilinna päevad on Tartus Supilinnas kevaditi toimuv nädalapikkune üritustesari, mida korraldab Supilinna Selts. 

Päevade raames korraldatakse kultuurilisi jalutuskäike, kontserte, avalikke arutelusid, laatu jpm. 2013. aastal avati päevade käigus ka Supilinna külakiik.

Supilinna päevade puhul avaldab Selts ajalehte Supilinna Tirin.

2020. aasta Supilinna päevad jäid koroona pandeemia tõttu ära.

Vaata ka 

 Supilinn
 Supilinna Tirin
 Supilinna selts

Viited 
Tartu üritused
Supilinn
Valencia provints

Valencia provints on Hispaanias Valencia autonoomse piirkonna keskosas asuv provints.

Valencia provintsi vapp on väga Valencia autonoomse piirkonna vapi moodi, erinedes peamiselt roheliste ilustuste poolest külgedel, mida autonoomse piirkonna vapil pole. Oma lippu provintsil ei olegi, vajaduse korral kasutatakse autonoomse piirkonna lippu.

Kliima 

Valencia provintsi aastane keskmine temperatuur on +17,6 °C, jaanuaris +11,5 °C, augustis +25,0 °C.

Aastas sajab keskmiselt 464 mm, sealhulgas jaanuaris 32 mm ja augustis 21 mm. Aastas paistab päike keskmiselt 2571 tundi, sealhulgas jaanuaris 162 ja augustis 278 tundi.

Viited

Välislingid 

Valencia provintsi sait

Valencia autonoomne piirkond
Hispaania provintsid
Antónis Samarás

Antónis Samarás (kreeka keeles Αντώνης Σαμαράς; sündinud 23. mail 1951 Ateenas) on Kreeka poliitik, kes oli 20. juunist 2012 kuni 26. jaanuarini 2015 Kreeka peaminister.

Ta oli 2009. aastast 2015. aastani (astus tagasi "Jah"-leeri kaotuse järel referendumil) erakonna Uus Demokraatia esimees.

Juulist oktoobrini 1989 oli ta Kreeka rahandusminister, seejärel välisminister. 2004–2007 oli ta Euroopa Parlamendi liige.

Välislingid
 Koduleht

Kreeka peaministrid
Kreekast valitud Euroopa Parlamendi liikmed
Sündinud 1951
Jābir Mubārak al-Ḩamad aş-Şabāḩ

Jābir Mubārak al-Ḩamad aş-Şabāḩ (araabia keeles جابر مبارك الحمد الصباح; sündinud 5. jaanuaril 1942) on Kuveidi poliitik, kes oli 4. detsembrist 2011 kuni 19. novembrini 2019 Kuveidi peaminister.

Aastatel 2006–2011 oli ta Kuveidi kaitseminister, 2007–2011 ühtlasi asepeaminister.

Kuveidi poliitikud
Sündinud 1942
Peaministrid
Suur reede

Suur reede on kristlik püha, mil tähistatakse Jeesus Kristuse ristilöömist ja surma Kolgata mäel. See kuulub kokku rea teiste pühadega, mis seostuvad Jeesuse eluga. Suur reede eelneb ülestõusmispühadele ning võib läänekirikus langeda kokku juudiusu paasapühadega.

Kanooniliste evangeeliumite järgi löödi Jeesus tõenäoliselt risti reedel (päev enne sabatit; Johannese evangeelium 19:42). Tõenäoliselt toimus see kas aastal 33 või 34 (nagu pakkus välja Isaac Newton, võrreldes kuuseise ning piibliaegse ja Juliuse kalendri erinevust). Kuuvarjutuse järgi otsustades (ja kooskõlas Peetruse sõnadega Apostlite tegude raamatus, 2:20) toimus see reedel, 3. aprillil 33. aastal.

Enamikus kristlikes konfessioonides on tavaks pidada suurel reedel erilisi jumalateenistusi. Selleks puhuks on kirjutatud ka arvukalt muusikateoseid, näiteks Johann Sebastian Bachi "Matteuse passioon".

Katoliku kirikus on suur reede paastupäev. Luteri kirikus oli suur reede 16.–20. sajandil aasta suurim püha, mil töötegemine oli keelatud ja kõige suurem hulk inimesi tuli armulauale. Viimasel ajal on suuremad luterlikud kirikud siiski hakanud loobuma kombest jagada suurel reedel armulauda.

Suure reede kuupäev
Suur reede on liikuv püha, mida tähistatakse ülestõusmispühadele eelneval reedel.

Vaata ka

suur neljapäev
vaikne nädal

Pühad
Kristlikud pühad
Riigipühad
Maarja Pärtna

Maarja Pärtna (sündinud 2. juulil 1986) on eesti luuletaja, tõlkija, toimetaja ja ajakirjanik.

Maarja Pärtna õppis Tartu Ülikoolis 2005–2009 bakalaureuseastmes inglise keelt ja kirjandust ning kaitses 2014. aastal magistrikraadi maailmakirjanduse erialal.  

Aastatel 2011–2015 (nr 17–42) töötas ta kultuurilehe Müürileht kirjandustoimetajana, aastatel 2013–2014 oli ka Müürilehe tegevtoimetaja (nr 26–35). Aastatel 2014–2015 koostas ta külalistoimetajana kirjandusajakirja Värske Rõhk luulerubriiki (nr 41–44).  

Ta on koos Helena Läksiga loonud kirjastuse Elusamus.

Looming 
Ta on avaldanud neli luulekogu: „rohujuurte juures” (Värske Raamat, 2010), „Läved ja tüved (EKSA, 2013), „Saamises” (Verb, 2015) ja "Vivaarium" (Elusamus, 2019). Ajakirjas Ninniku on muu hulgas ilmunud tema William Carlos Williamsi ja Carlos Drummond de Andrade luuletõlkeid, samuti on ta eesti keelde tõlkinud Edward Saidi essee "Mõtisklusi pagulusest" (Methis 2014, nr 13), šoti luuletaja ja loodusesseisti Kathleen Jamie, briti looduskirjaniku Robert Macfarlane'i ja Kanada kirjaniku Margaret Atwoodi loomingut. 

Aastal 2013 pälvis Maarja Pärtna 26-aastasena Juhan Liivi luuleauhinna. Selleks ajaks oli vaid üks laureaat võitnud auhinna nooremana, nimelt 1966. aasta võitja Paul-Eerik Rummo, kes oli tollal 24-aastane. Žürii sõnul iseloomustab Pärtna luulet "pildilisus, detailitundlikkus ja sõnateadlikkus", samuti oskab autor "kanda "vanaaegse" luule sisulisi väärtusi värskesse luulekeelde". 2013. aastal määrati Pärtnale ka Tartu noore kultuurikandja aunimetus ning 2014. aastal oli ta kultuurilehe Müürileht kirjandustoimetajana kuulus talle osa Tartu kultuurikandja aunimetusest aasta kutselise koosluse kategoorias. 2020. aastal pälvis luulekogu "Vivaarium" Gustav Suitsu luuleauhinna. 

Pärtna on alates 2015. aastast Eesti Kirjanike Liidu liige.

Raamatud

Luule 

2010 "Rohujuurte juures" (Värske Raamat)
2013 "Läved ja tüved" (Eesti Keele Sihtasutus)
2015 "Saamises" (Verb)
2019 "Vivaarium" (Elusamus)
2022 "Elav linn" (Tedretäht)

Tõlked 

 2018 Kathleen Jamie "Leiud" (Varrak)
 2020 Robert Macfarlane "Lugemise kingitused" (Allikaäärne)
2020 Margaret Atwood "Tehingud surnutega. Kirjanik kirjutamisest" (Loomingu Raamatukogu nr 37-40)

Tunnustus

2013 – Juhan Liivi luuleauhind ("Sees")
 2013 – Tartu Kultuurikandja aunimetus (noor kultuurikandja)
2019 – Keeleteo auhinna nominent (Kathleen Jamie esseekogu "Leiud" tõlge)
2020 – Eesti Kultuurkapitali Kirjanduse sihtkapitali aastapreemia nominent luule kategoorias ("Vivaarium")
2020 – Gustav Suitsu luulepreemia ("Vivaarium")

Viited

Välislingid

 "Inimnäoline luulekogu kosmoselinnast." Looming 4/2011
 "Juhan Liivi luuleauhinna pälvis Maarja Pärtna" ERR, 30. aprill 2013
 "Äär on kokkupuutepunkt. Intervjuu Maarja Pärtnaga." Looming 9/2013

Eesti ajakirjanikud
Eesti luuletajad
Eesti tõlkijad
Tartu inimesed
Sündinud 1986
Ago Aunver

Ago Aunver (enne eestistamist Ago Albrecht; 7. detsember 1921 Tartu – 24. detsember 1987 Flen, Södermanlandi lään) oli eesti arst Rootsis.

Ta õppis Jüri algkoolis ja lõpetas aastal 1940 Gustav Adolfi Gümnaasiumi. Samal aastal astus ta Tartu Ülikooli loomaarstiteaduskonda, kus ta õppis aastani 1942 ja läks siis üle arstiteaduskonda, kus ta õppis aastani 1944. Aastal 1943 mobiliseeriti ta Saksa sõjaväkke, kuid kuna ta teenis Tallinna Sõjaväeambulatooriumi arstina, siis sai ta ka ülikoolis edasi käia.

29. septembril 1944 põgenes ta koos abikaasaga Saaremaalt Saksa sõjalaeval Saksamaale. Ta saabis Neuhammerisse, kuid astus aprillis 1945 Gießeni ülikooli arstiteaduskonda, töötades samal ajal sõja lõpuni  sõjaväehaiglas. Aastatel 1945–1947 õppis ta Kieli ülikooli arstiteaduskonnas. Aastal 1948 emigreerus ta koos abikaasaga Rootsi, kus ta õppis aastatel 1951–1957 Uppsala Ülikooli arstiteaduskonnas, lõpetades selle med. lic. kraadiga. Õppimise ajal töötas ta periooditi laboratooriumides ja vikareeris jaoskonnaarstina. Aastal 1955 töötas ta Skinnskattebergi (asub Västmanlandi läänis) jaoskonna asearstina ja aastatel 1962–1987 Fleni distrikti (asub Södermanlandi läänis) ülemarstina.

Dr. Ago Aunver suri 24. detsembril 1987 Flenis Södermanlandi läänis südameinfarkti ja on maetud Uppsalasse.

Isiklikku 
Tema isa Jakob Aunver oli Jüri ja Uppsala koguduse õpetaja. Tema abikaasa Ädu isa Arnold Kerem oli Palamuse ja Tartu Jaani koguduse õpetaja.

Kirjandus 
 Helbe Merila-Lattik. Eesti arstid 1940–1960. Lk. 515

Eesti arstid
Rootsi arstid
Gustav Adolfi Gümnaasiumi vilistlased
Eestistatud nimega inimesed
Eestlased Rootsis
Sündinud 1921
Surnud 1987
Vladimir Suursööt

Vladimir Suursööt (aastani 1934 Vladimir Ponomarjov; 8. oktoober 1903 Orenburgi kubermang – 24. aprill 1982 Stockholm) oli vene-eesti segaperekonnast pärit arst.

Ta sündis Voskressenskis Orenburgi kubermangus insener Nikolai Ponomarjovi ja tema abikaasa Pauliine Suursööt'i pojana. Ta lõpetas aastal 1921 Tallinnas seltsi "Vene Kool Eestis" Poeglaste Eragümnaasiumi. Aastal 1923 astus ta Tartu Ülikooli arstiteaduskonda, mille lõpetas aastal 1933 arsti astme väärilisena cum laude.

Juba üliõpilasena töötas ta aastatel 1931–1932 Füsioloogia instituudis nooremassistendina, aastatel 1932–1933 Tartu Ülikooli sisehaiguste kliiniku assistendina ja aastast 1933 Tallinna Keskhaigla arst-assistendina. Ta valdas laitmatult riigikeelt ja ta registreeriti 13. aprillil 1935 Tallinnas sisehaiguste arstina. Ta jätkas praktiseerimist Tallinna Keskhaiglas ja töötas ka eraarstina. Ta täiendas ennast Debrecenis Ungaris. Aastal 1939 määrati ta Tallinna Diakonisside Asutise haigla sisehaiguste osakonna juhatajaks. Arstide Koja Eriarstide Toimkond tunnistas ta aastal 1940 sisehaiguste eriarstiks.

Saksa okupatsiooni ajal mobiliseeriti ta sõjaväkke ja ta töötas Tallinnas nakkushaiglas. Aastal 1944 põgenes ta Hiiumaale ja sealt edasi üle Läänemere Rootsi. Aastal 1944 oli ta põgenikelaagri arstiks. Aastatel 1945–1950 töötas ta Karolinska Instituudi neurofüsioloogia assistendina. Aastatel 1945–1950 töötas ta alamarsti kohusetäitjana mitmes haiglas. Lõpliku tööloa Rootsis sai ta aastal 1953 ja avas siis erapraktika Stockholmis, mida pidas koos halastajaõest abikaasa Lindaga. Erapraksise kõrval oli ta personaliarstiks mitmes Stockholmi kohtus ja ka teistes asutustes. Ta oli Eesti Arstide Seltsi Rootsis liige.

Dr. Vladimir Suursööt suri aastal 1982 Stockholmis.

Kirjandus 
 Helbe Merila-Lattik. Eesti arstid 1940–1960, lk 482.

Eesti arstid
Arstide Koja liikmed
Tartu Ülikooli arstiteaduskonna vilistlased
Eestistatud nimega inimesed
Eestlased Rootsis
Stockholmi Metsakalmistule maetud
Sündinud 1903
Surnud 1982
Hardemani maakond

Hardemnai maakond (Hardeman County) on maakond USA-s Tennessee osariigis.

Maakonna halduskeskus ja suurim lin on Boliver.

Maakonna pindala on 1736 km². Veepindala on 7 km².

Elanike arv oli 2010. aasta rahvaloenduse järgi 27 253. Aastal 2000 oli elanike arv 28 015.

Naabermaakonnad 
 Madisoni maakond (põhjas)
 Chasteri maakond (kirdes)
 McNairy maakond (idas)
 Alcorni maakond (kagus)
 Tippah' maakond (lõunas)
 Bentoni maakond (edelas)
 Fayette'i maakond (läänes)
 Haywoodi maakond (kirdes)

Ajalugu 
Hardemani maakond moodustati 16. oktoobril 1823. aastal Hardini maakonna ja tšikasoo indiaanlaste aladest. Uus maakond sai nime endise Texase vabariigi valitsusliikme Thomas Jones Hardemani järgi.

Viited

Välislingid 
 Hardemani maakonna koduleht (inglise keeles)

Tennessee maakonnad
Enrique Peña Nieto

Enrique Peña Nieto (tuntud ka initsiaalide EPN all; sündinud 20. juulil 1966 Atlacomulcos) on Mehhiko poliitik, 1. detsembrist 2012 kuni 1. detsembrini 2018 Mehhiko president.

Enrique Peña Nieto on hariduselt jurist.

Ta on Institutsioonilis-Revolutsioonilise Partei liige.

Aastatel 2005–2011 oli ta México osariigi kuberner.

Mehhiko presidendid
Sündinud 1966
Zaragoza provints

Zaragoza on Põhja-Hispaanias Aragóni autonoomse piirkonna keskel asuv provints.

Kliima 

Zaragoza provintsi aastane keskmine temperatuur on +14,6 °C, jaanuaris +6,2 °C, augustis +23,8 °C.

Aastas sajab keskmiselt 341 mm, sealhulgas jaanuaris 23 mm ja augustis 17 mm. Aastas paistab päike keskmiselt 2641 tundi, sealhulgas jaanuaris 131 ja augustis 319 tundi.

Viited

Välislingid 

Zaragoza provintsi sait

Hispaania provintsid
Cuenca provints

Cuenca provints on 2. järgu haldusüksus (provints) Kesk-Hispaanias Castilla-La Mancha autonoomses piirkonnas.

Kliima 

Cuenca provintsi aastane keskmine temperatuur on +12,2 °C, jaanuaris +4,2 °C, augustis +22,1 °C.

Aastas sajab keskmiselt 561 mm, sealhulgas jaanuaris 52 mm ja augustis 17 mm. Aastas paistab päike keskmiselt 2603 tundi, sealhulgas jaanuaris 133 ja augustis 330 tundi.

Viited

Välislingid 

Cuenca provintsi sait

Hispaania provintsid
Granada provints

Granada on provints Lõuna-Hispaanias Andaluusia autonoomse piirkonna keskel.

Kliima 

Granada provintsi aastane keskmine temperatuur on +15,1 °C, jaanuaris +7,1 °C, augustis +24,9 °C.

Aastas sajab keskmiselt 382 mm, sealhulgas jaanuaris 47 mm ja augustis 2 mm. Aastas paistab päike keskmiselt 2682 tundi, sealhulgas jaanuaris 154 ja augustis 320 tundi.

Viited

Välislingid 

 Granada provintsi sait (hispaania keeles)

Hispaania provintsid
Huesca provints

Huesca on provints Põhja-Hispaanias Aragóni autonoomse piirkonna põhjaosas.

Kliima 

Huesca provintsi aastane keskmine temperatuur on +13,4 °C, jaanuaris +4,7 °C, augustis +22,7 °C.

Aastas sajab keskmiselt 587 mm, sealhulgas jaanuaris 41 mm ja augustis 42 mm. Aastas paistab päike keskmiselt 2683 tundi, sealhulgas jaanuaris 131 ja augustis 314 tundi.

Viited

Välislingid 

 Huesca provintsi sait

Hispaania provintsid
Aragón
Jaéni provints

Jaéni provints on provints Lõuna-Hispaanias Andaluusia autonoomse piirkonna põhjaosas.

Kliima 

Jaéni provintsi aastane keskmine temperatuur on +16,9 °C, jaanuaris +8,7 °C, augustis +27,1 °C.

Aastas sajab keskmiselt 558 mm, sealhulgas jaanuaris 74 mm ja augustis 7 mm. Aastas paistab päike keskmiselt 2901 tundi, sealhulgas jaanuaris 162 ja augustis 337 tundi.

Viited

Välislingid 

 Jaéni provintsi sait

Hispaania provintsid
Andaluusia
Las Palmase provints

Las Palmase provints on provints Hispaanias Kanaari saarte autonoomse piirkonna idaosas.

Saared 
Provintsi kuulub kolm suuremat (Gran Canaria, Fuerteventura ja Lanzarote) ning kuus väiksemat saart (Alegranza, Graciosa, Montaña Clara, Lobos, Roque del Este ja Roque del Oeste).

Kliima 

Las Palmase provintsi aastane keskmine temperatuur on +20,5 °C, jaanuaris +17,5 °C, augustis +21,0 °C.

Aastas sajab keskmiselt 118 mm, sealhulgas jaanuaris 17 mm ja augustis 0 mm. Aastas paistab päike keskmiselt 2725 tundi, sealhulgas jaanuaris 187 ja augustis 287 tundi.

Viited

Välislingid 

 Las Palmase provintsi sait

Hispaania provintsid
Suffolki maakond

Suffolki maakond (Suffolk County) on maakond USA-s Massachusettsi osariigis.

Maakonna halduskeskus ja suurim linn on Boston.

Maakonna pindala on 311 km². Veepindala on 160 km².

Elanike arv oli 2010. aasta rahvaloenduse järgi 722 023. Aastal 2000 oli elanike arv 689 807.

Naabermaakonnad 
 Essexi maakond (põhjas)
 Norfolki maakond (lõunas)
 Middlesexi maakond (läänes)

Ajalugu 
Suffolki maakond moodustati 10. mail 1643. aastal.

1999. aastal kaotati maakonna maavalitsus, mis tähendab, et maakond eksisteerib täna ainult osariigivalitsuse administratiivallüksusena, ning statistilistel eesmärkidel.

Viited 

Massachusettsi maakonnad
Roosevelti maakond (New Mexico)

Roosevelti maakond (Roosevelt County) on maakond USA-s New Mexico osariigis.

Maakonna halduskeskus ja suurim linn on Portales.

Maakonna pindala on 6358 km², millest 19 km² moodustab veepindala.

Elanike arv oli 2010. aasta rahvaloenduse järgi 19 846. Aastal 2000 oli elanike arv 18 018.

Naabermaakonnad 
 Curry maakond (põhjas)
 Quay maakond (põhjas)
 De Baca maakond (läänes)
 Chavesi maakond (läänes)
 Lea maakond (lõunas)
 Cochrani maakond (kagus)
 Bailey maakond (idas)

Ajalugu 
Roosevelti maakond moodustati 28. veebruaril 1903. aastal Chavesi and Guadalupe maakonna osadest. Maakond sai nime USA presidendi Theodore Roosevelti järgi.

Kaitsealad 
 Grulla National Wildlife Refuge (osa)

Viited

Välislingid 
 Roosevelti maakonna koduleht (inglise keeles)

New Mexico maakonnad
Roosevelti maakond

Roosevelti maakond (Roosevelt County) on maakond USA-s Montana osariigis.

Maakonna halduskeskus ja suurim linn on Wolf Point.

Maakonna pindala on 6138 km². Veepindala on 36 km².

Elanike arv oli 2010. aasta rahvaloenduse järgi 10 927. Aastal 2000 oli elanike arv 10 425.

Naabermaakonnad 
 Sheridani maakond (põhjas)
 Danielsi maakond (põhjas)
 Valley maakond (läänes)
 McCone'i maakond (edelas)
 Richlandi maakond (lõunas)
 Williamsi maakond (idas)

Ajalugu 
Roosevelti maakond moodustati 1919. aastal Sheridani maakonna osast. Maakond sai nime endise USA presidendi Theodore Roosevelti järgi, kes suri vahetult enne kui maakond moodustati.

Kaitsealad 
 Medicine Lake National Wildlife Refuge (osa)

Viited

Välislingid 
 Roosevelti maakonna koduleht (inglise keeles)

Montana maakonnad
Williamsi maakond (Põhja-Dakota)

Williamsi maakond (Williams County) on maakond USA-s Põhja-Dakota osariigis.

Maakonna halduskeskus ja suurim linn on Williston.

Maakonna pindala on 5563 km². Veepindala on 202 km².

Elanike arv oli 2010. aasta rahvaloenduse järgi 22 398. Aastal 2000 oli elanike arv 19 761.

2019. aastal hinnati elanike arvuks 37 589.

Naabermaakonnad 
 Divide'i maakond (põhjas)
 Burke'i maakond (kirdes)
 Mountraili maakond (idas)
 McKenzie'i maakond (lõunas)
 Roosevelti maakond (edelas)
 Sheridani maakond (läänes)

Ajalugu 
Williamsi maakond moodustati 1891. aastal varasema Williamsi maakonna ja Divide'i maakonna osadest. Maakond sai nime poliitiku Erastus Appelman Williamsi järgi. Maakonna valitsus koostati 8. detsembril 1891 ja maakonna halduskeskuseks sai Williston.

2010. aastatel on maakonna elanike arv, mis seni püsis suhteliselt stabiilne 20 000 ringis, tänu Bakkeni naftaväljadele peaaegu kahekordistunud. 2014. aastal oli maakonnas tööpuudus 1.2 protsenti, mis oli USA maakondadest kõige madalaim.

Kaitsealad 
 Lake Zahl National Wildlife Refuge

Viited

Välislingid 
 Williamsi maakonna koduleht (inglise keeles)

Põhja-Dakota maakonnad
Williamsi maakond

Williamsi maakond (Williams County) on maakond USA-s Ohio osariigis.

Maakonna halduskeskus ja suurim linn on Bryan.

Maakonna pindala on 1096 km². Veepindala on 6 km².

Elanike arv oli 2010. aasta rahvaloenduse järgi 37 642. Aastal 2000 oli elanike arv 39 188.

Naabermaakonnad 
 Hillsdale'i maakond (põhjas)
 Fultoni maakond (idas)
 Henry maakond (kagus)
 Defiance'i maakond (lõunas)
 DeKalbi maakond (edelas)
 Steubeni maakond (kirdes)

Ajalugu 
Williamsi maakond moodustati 12. veebruaril 1820. aastal Darke'i maakonna osast. Maakond sai nime endise Ameerika iseseisvussõja ohvitseri  David Williamsi järgi.

Viited

Välislingid 
 Williamsi maakonna koduleht (inglise keeles)

Ohio maakonnad
Kingmani maakond

Kingmani maakond on maakond Ameerika Ühendriikides Kansase osariigis.

2010. aastal elas maakonnas 7858 inimest. Maakonna keskus ja suurim linn on Kingman (3275 elanikku). Suuremad asulad on veel Norwich (539) ja Cunningham (491).

Maakonna pindala on 2245 km². Veepindala on 9 km²

Naabermaakonnad
Reno maakond (põhjas)
Sedgwicki maakond (idas)
Sumneri maakond (kagus)
Harperi maakond (lõunas)
Barberi maakond (edelas)
Pratti maakond (läänes)

Ajalugu
Kingmani maakond moodustati 7. märtsil 1872. Maakond sai nime Kansase riigikohtu eesistuja Samuel A. Kingmani järgi.

Kansase maakonnad
Sumneri maakond (Kansas)

Sumneri maakond on maakond Ameerika Ühendriikides Kansase osariigis.

2010. aastal elas maakonnas 23 787 inimest. Maakonna keskus ja suurim linn on Wellington (8277 elanikku). Suuremad asulad on veel Mulvane (5755) ja Belle Plaine (1649).

Maakonna pindala on 2614 km². Veepindala on 193 km²

Naabermaakonnad
Sedgwicki maakond (põhjas)
Butleri maakond (kirdes)
Cowley maakond (idas)
Kay maakond (kagus)
Granti maakond (edelas)
Harperi maakond (läänes)
Kingmani maakond (loodes)

Kansase maakonnad
Mikrotoitaine

Mikrotoitaine (ingl micronutrient) on toitaine, mis ei vabasta energiat ja mida elusorganism vajab väga väikeses koguses.

Mikrotoitained on mineraalained ja vitamiinid. 

Elusorganism vajab mikrotoitaineid normaalseks elutegevuseks (areng, kasv ja/või paljunemine) ja normaalsete metabolismiprotsesside toetuseks.  Kestev mikrotoitainete defitsiit võib organismile kahjulik ning koguni ohtlik olla, põhjustades organismis haiguslikke seisundeid.

Vaata ka
Mineraalained
Vitamiinid
Makrotoitaine
Alatoitumus
Toidulisaained

Viited 

Toitumine
Coffey maakond

Coffey maakond on maakond Ameerika Ühendriikides Kansase osariigi idaosas.

2010. aastal elas maakonnas 8601 inimest. Maakonna keskus ja suurim linn on Burlington (2735 elanikku). Suuremad asulad on veel Lebo (960) ja Le Roy (585).

Maakonna pindala on 1695 km². Veepindala on 64 km²

Naabermaakonnad
Osage'i maakond (põhjas)
Franklini maakond (kirdes)
Anderson maakond (idas)
Alleni maakond (kagus)
Woodsoni maakond (lõunas)
Greenwoodi maakond (edelas)
Lyoni maakond (loodes)

Kaitsealad
Flint Hills National Wildlife Refuge

Kansase maakonnad
Tondiraba meteoriidijälg

Tondiraba meteoriidijälg (ka: Lasnamäe meteoriidijälg) asub Tallinnas Lasnamäe linnaosa Tondiraba asumis. 

Meteoriidijälg kujutab endast umbes 22900 eKr langenud meteoriidi tekitatud löögijälge Kesk-Ordoviitsiumi Väo kihistu lubjakivist aluspõhjal. Löögijälg on kuni 5 cm sügav ja 20x30 cm suurune. Löögijäljest lähtuvad 1,3–2 meetri pikkused radiaalsed lõhed.

Meteoriidijälg on arvele võetud ürglooduse objektina. Meteoriidijälg on praegu kaetud täitepinnasega, jälje asukoht on tähistatud viitadega ehituspoe Bauhaus ees muruplatsil.

Meteoriidijälje temaatilisest seotusest on saanud oma nime ümbruses asuvad tänavad Taevakivi ja Tähesaju tee, samuti ärilinnak Tähesaju City ning Sabatähe bussipeatus.

Viited

Välislingid 
 

Eesti meteoriidikraatrid
Tallinna geograafia
Lasnamäe linnaosa
Kerli Kivilaan

Kerli Kivilaan (sündinud 15. detsembril 1992) on eesti laulja.

Haridustee 
Kerli on üles kasvanud Viljandis ning 2008. aastal lõpetanud Viljandi Muusikakooli.

Ta on õppinud Tartu Ülikoolis riigiteadusi ning töötab tarkvaraettevõttes Scoro ärianalüütikuna.

Karjäär 
2013. aasta maist 2016. aasta detsembrini oli ta ansambli Põhja-Tallinn liige. Pärast ansamblist lahkumist on Kivilaan andnud välja mitu soolosinglit ning esinenud ühise ansamblina koos laulja Norman Salumäega

Ta on osalenud saates "Laulukarussell".

2009. aastal pääses Kerli saates "Eesti otsib superstaari" viimasesse stuudiovooru, jäädes napilt finaalist välja.

2019. aastal osales ta Eesti Laulu konkursil looga "Cold Love", mille kaasautoriteks on muusikud Egert Milder ja Andres Kõpper. Looga pääseti edasi Saku Suurhallis toimuvale finaalkontserdile, kus nad saavutasid 9. koha.

Diskograafia

Albumid 
 2013 – "Maailm meid saadab" (Põhja-Tallinn)
 2014 – "Regeneratsioon" (Põhja-Tallinn)

Soolosinglid 
 2015 – "Mõõnast tõusuni" 
 2016 – "Siis kui" 
 2017 – "Explore" ft. Philip 
 2018 – "Cold Love"

Isiklikku 
Tema elukaaslane on muusik Karl-Erik Taukar.

Tema vanem õde on Triinu Kivilaan, kes on laulnud ansamblis Vanilla Ninja.

Välislingid 

Kerli Kivilaan saates "Eesti otsib superstaari" (YouTube'is)

Kerli KIvilaan muusikavideo laulule "Cold Love" (YouTube'is)
Kerli Kivilaan "Cold Love" – Eesti Laul 2019 II poolfinaal (Eesti Rahvusringhääling)
Kerli Kivilaan "Cold Love" – Eesti Laul 2019 finaali etteaste (YouTube'is)

Eesti lauljad
Sündinud 1992
Neeruti mäed

Neeruti mäed (nimetatud ka Neeruti oosid) on kõrgendikud Lääne-Viru maakonnas Kadrina vallas. Mäed on arvele võetud ürglooduse objektina.

Kõrgendikud koosnevad radiaalsetest oosidest ja oosilohkudest; ooside vahel on mitmed järved. Absoluutsed kõrgused ulatuvad oosi lagedel 126 m-ni, suhtelised kõrgused jäävad vahemikku 25–30 m.

Mitmetel tähelepanuväärsematel oosidel on oma nimed: Riistamägi, Tammemägi, Valgeristi mägi, Sadulamägi, Linnamägi, Tornimägi, Kuresöödi mägi ja Mustakatku mägi.

Viited

Välislingid

 Neeruti Looduse ABC. (veebipõhine), Tallinn, 2017.  Paberteos, Tallinn 2019 (ISBN 978-9949-01-167-4).

Eesti künkad
Kadrina vald
Bernhard Laipman

Bernhard Laipman (ka Laipmann; 2. veebruar 1865 Araste – 29. jaanuar 1906 Vigalas) oli Eestimaa talupoeg, kelle hukkasid karistussalklased.

Elulugu 
Suhteliselt hea haridusega Bernhard Laipman kujunes Paiba talu peremehena üheks Vigala seltsielu juhttegelaseks. Tema algatusel koostati 1905. aastal talumeeste märgukiri Vigala mõisnikule Bernhard Uexküllile, ta võttis osa Tartu aulakoosolekust. Kindral Vladimir Bezobrazovi karistussalk vangistas Laipmani. Koos Madis Lensmanni ja Anton Kolumbusega lasti ta Vigala vallamajast kilomeetri kaugusel Hansu talu koplis maha. Laipmann maeti Vigala kalmistule.

Kohe pärast Laipmani surma läks rahva hulgas liikvele legend (dokumendid seda ei kinnita), et talle määrati peksukaristus, kuid tema kui vaba mees keeldus häbistavast ihunuhtlusest ning valis surma. Seda motiivi on kasutanud Aino Kallas novellis "Bernhard Riives". Filmi "Jõulud Vigalas" (režissöör Mark Soosaar) peategelaseks on samuti Laipman, Haapsallu on püstitatud Bernhard Laipmani monument.

Isiklikku 
Tema vend oli kunstnik Ants Laikmaa. Tema poeg oli Vabadusristi kavaler sõjaväearst Aleksander Laipman.

Välislingid 
 Bernhard Laipman eestigiidid.ee lehel
 Tõnu Ploompuu “Vigala rahvas, ma lähen su eest surma“ Lääne Elu, 28. jaanuar 2006

Eesti inimesed
Eestimaa inimesed
Sündinud 1865
Surnud 1906
Märjamaa vald
Sumneri maakond

Sumneri maakond (Sumner County) on maakond USA-s Tennessee osariigis.

Maakonna halduskeskus on Gallatin ja suurim linn Hendersonville.

Maakonna pindala on 1406 km². Veepindala on 36 km².

Elanike arv oli 2010. aasta rahvaloenduse järgi 160 645. Aastal 2000 oli elanike arv 130 449.

Naabermaakonnad 
 Davidsoni maakond (edelas)
 Maconi maakond (idas)
 Robertsoni maakond (läänes)
 Trousdale'i maakond (kagus)
 Wilsoni maakond (lõunas)
 Alleni maakond (kirdes)
 Simpsoni maakond (loodes)

Ajalugu 
Sumneri maakond moodustati 18. novembril 1786. aastal Davidsoni maakonna osast. Maakond sai nime Ameerika iseseisvussõja brigaadikindrali Jethro Sumneri järgi.

Viited

Välislingid 
 Sumneri maakonna koduleht (inglise keeles)

Tennessee maakonnad
Najīb Mīqātī

Najīb Mīqātī (araabia keeles نجيب ميقاتي; sündinud 24. novembril 1955 Tripolis) on Liibanoni poliitik, 13. juunist 2011 kuni 15. veebruarini 2014 Liibanoni peaminister.

Ta lõpetas Beiruti Ameerika ülikooli ärijuhtimise alal ja tegeles ettevõtlusega telekommunikatsiooni alal. 

Alates 2000. aastast kuulub ta parlamenti.

Märtsis 2013 astus ta ametist tagasi, kuid täitis peaministri ülesandeid uue valitsuse moodustamiseni veebruaris 2014.

Liibanoni poliitikud
Sündinud 1955
Hun Sen

Hun Sen (khmeeri keeles ហ៊ុន សែន; sündinud 5. augustil 1952) on Kambodža poliitik, kes on olnud ühe väikese vaheajaga alates 31. detsembrist 1984 Kambodža valitsusjuht. Aastatel 1979–1986 ja 1987–1990 oli ta Kambodža välisminister, aastatel 1981–1985 ühtlasi ka asepeaminister.

20. juunil 2015 valiti ta valitseva Kambodža Rahvapartei esimeheks.

Kambodža poliitikud
Sündinud 1952
Greenwoodi maakond

Greenwoodi maakond (Greenwood County) on maakond USA-s Lõuna-Carolina osariigis.

Maakonna halduskeskus on Greenwood.

Maakonna pindala on 1199 km². Veepindala on 18 km².

Elanike arv oli 2010. aasta rahvaloenduse järgi 69 661. Aastal 2000 oli elanike arv 66 271.

Naabermaakonnad 
 Laurensi maakond (põhjas)
 Newberry maakond (kirdes)
 Edgefieldi maakond (kagus)
 Saluda maakond (kagus)
 McCormicki maakond (edelas)
 Abbeville'i maakond (läänes)

Ajalugu 
Greenwoodi maakond moodustati 1897. aastal Abbeville'i ja Edgefieldi maakonna osadest. Maakond sai nime maakonna keskuse Greenwoodi järgi.

Kaitsealad 
 Sumteri metsakaitseala

Viited

Välislingid 
 Greenwoodi maakonna koduleht (inglise keeles)

Lõuna-Carolina maakonnad
Rahakirstumäed

Rahakirstumäed (ka: Rahakirstumägi) on oosiahelik Jõgeva maakonnas Põltsamaa vallas. Oosiahelik on arvele võetud ürglooduse objektina.

Viited

Välislingid
 
 

Eesti künkad
Põltsamaa vald
Harry Shein

Harry Shein (ka Harry Šein; 25. jaanuar 1947 Tallinn – 15. aprill 2013) oli Eesti ja Iisraeli arhitekt.

Ta lõpetas 1965. aastal Tallinna 21. Keskkooli ja 1970. aastal Eesti NSV Riikliku Kunstiinstituudi arhitektina.

Ta töötas aastatel 1969–1979 arhitektina EKE Projektis. Ta oli aastatel 1973–1979 Eesti Arhitektide Liidu liige. 

Tema projekti järgi on ehitatud Viljandi KEK-i kontorihoone, Jõgeva KEK-i puidutsehh (1978) ja muid tööstushooneid. 

Ta osales Tallinna Olümpiapurjespordikeskuse (aastatel 1973–1974 koos Avo-Himm Looveeri, Kristin Looveeri, Tiit Kaljundi ja teistega) ning Pärnu kesklinna detailplaneerimise võistluses (1978. aastal koos Reet Sheiniga).

1979. aastast elas ta Iisraelis. Ta töötas aastatel 1979–1980 Jeruusalemmas, aastatel 1980–1985 büroos AMY International Architects&Consultants, aastatel 1980–1985 büroos I. Lewitt Architects, aastatel 1990–1994 büroos I. Lewitt – H. Shein Architects&TownPlanners ja 1994. aastast oma büroos Harry Shein Architect. Ta oli 1986. aastast Iisraeli Arhitektide Liidu liige. Tema projekti järgi on ehitatud Nigeerias mitu hotelli ja haiglat ning Iisraelis Har-Nofi sünagoog, ühiskondlikke hooneid ja kaubanduskeskusi, hotelle ja elamuid. Ta on koostanud Iisraeli elamurajoonide detailplaneeringuid.

Teosed 
 Harry Šein. ERUUV. Tule, lobiseme juutidest. Tallinn: Menu kirjastus 2013. 

Raamat mõtestab juudi ajalugu ja kultuuri, elu Iisraelis, juudiks olemise võlu ja valu.

Isiklikku 
Ta oli arhitekt Reet Sheini abikaasa ning teleajakirjaniku ja endise Eesti Televisiooni peadirektori Hagi Šeini vend.

Kirjandus 
 Eesti kunsti ja arhitektuuri biograafiline leksikon. Tallinn 1996

Eesti arhitektid
Iisraeli arhitektid
Eesti juudid
Eesti Kunstiakadeemia vilistlased
Sündinud 1947
Surnud 2013
Tarhun

Tarhun (gruusia keeles ტარხუნა) on Gruusiast pärit gaseeritud karastusjook, millele annab maitse ja rohelise värvi estragonpuju. 

Tarhuni leiutas 1887. aastal grusiinist farmatseut Mitrofan Lagidze, kes hakkas lisama oma estragonisiirupiga segudesse gaseeritud vett. Nõukogude Liidus alustati 1981. aastal joogi masstootmist ja see saavutas erakordse populaarsuse. Joogi nimi tuleneb sõnast, mis tähistab estragoni gruusia, pärsia, araabia, türgi, samuti mitmes Kaukaasia ja Balkani keeles.

Kaubamärk 
Kaubamärgivaidluses OÜ Acerra ja AS-i Tallinna Karastusjoogid vahel otsustas majandus- ja kommunikatsiooniministeerium, et tarhun on kirjeldav nimetus seda laadi joogi kohta ning seepärast ei saa seda Eesti seaduste kohaselt kaubamärgina registreerida.

Viited 

Joogid
Gruusia köök
1887
Uno Uustal

Uno Uustal (7. november 1916 Helme – 12. jaanuar 1981 East Greenwich) oli eesti arst.

Ta lõpetas aastal 1935 Tõrva Gümnaasiumi. Samal sügisel astus ta Tartu Ülikooli arstiteaduskonda, kus õppis katkestustega aastani 1943, mil ta värvati arstina Saksa sõjaväkke. Akadeemiliselt kuulus ta Eesti Üliõpilaste Seltsi.

Aastal 1944 põgenes ta Saksamaale. Ta astus Göttingeni ülikooli arstiteaduskonda ja lõpetas selle aastal 1948 arsti astme väärilisena. Aastal 1949 emigreerus ta USA-sse. Ta läbis seal nõutava internatuuri- ja residentuuriaasta ning sooritas arstile nõutavad eksamid, millega saavutas täieliku legitiimsuse USA-s. Aastast 1955 töötas ta eraarstina East Greenwichis Kenti maakonnas Rhode Islandi osariigis. Ta oli tegev mitmes rahvuslikus seltsis.

Dr. Uno Uustal suri aastal 1981 East Greenwichis Kenti maakonnas Rhode Islandi osariigis USA-s.

Isiklikku 
Tema isa Johannes Uustal oli Helme Maarja koguduse õpetaja, tädipoeg Johannes Paesalu oli Pöide ja Viru-Nigula koguduse õpetaja, õde Ruth Uustal oli arst; tädimees Karl Tuvike oli Helme avalik tegelane.

Kirjandus 
 Helbe Merila-Lattik. Eesti arstid 1940–1960. Lk. 564.

Eesti arstid
Eestlased Ameerika Ühendriikides
Eestlased Saksamaal
Eesti Üliõpilaste Seltsi liikmed
Sündinud 1916
Surnud 1981
Texase maakond (Oklahoma)

Texase maakond (Texas County) on maakond USA-s Oklahoma osariigis.

Maakonna halduskeskus on Guymon.

Maakonna pindala on 5306 km². Veepindala on 19 km².

Elanike arv oli 2010. aasta rahvaloenduse järgi 20 640. Aastal 2000 oli elanike arv 20 107.

Naabermaakonnad 
 Stevensi maakond (põhjas)
 Sewardi maakond (kirdes)
 Beaveri maakond (idas)
 Ochiltree maakond (kagus)
 Hansfordi maakond (lõunas)
 Shermani maakond (edelas)
 Cimarroni maakond (läänes)
 Mortoni maakond (loodes)

Ajalugu 
Texase maakond moodustati 16. juulil 1907. aastal Beaveri maakonna osast. Maakond sai nime naaberosariigi Texase järgi.

Kaitsealad 
 Optima National Wildlife Refuge

Viited

Välislingid 
 Texase maakonna koduleht (inglise keeles)

Oklahoma maakonnad
Aage Bohr

Aage Niels Bohr (19. juuni 1922 Kopenhaagen – 9. september 2009 Kopenhaagen) oli taani füüsik.

Aage Bohr oli Niels Bohri poeg. Ta puutus juba lapsena kokku kuulsate füüsikutega, kes töötasid koos tema isaga Kopenhaageni ülikooli teoreetilise füüsika instituudis (hilisemas Niels Bohri instituudis), teiste seas Wolfgang Pauli ja Werner Heisenbergiga. Aage Bohr alustas 1940. aastal füüsikaõpinguid Kopenhaageni ülikoolis, kuid oli sunnitud 1943. aastal koos isaga Saksa okupatsioonivõimude eest põgenema, esialgu Rootsi, sealt Londonisse ning seejärel USA-sse, kus Niels Bohr osales Manhattani projekti juures. Aage Bohr oli isale assistendiks ja sekretäriks.

Aastal 1945 pöördus pere Kopenhaagenisse tagasi. Aage Bohr jätkas õpinguid ja sai aasta hiljem magistrikraadi ning asus seejärel tööle ülikooli teoreetilise füüsika instituudis. Aastal 1948 töötas ta USAs Princetoni asutuses Institute for Advanced Study, 1949–1950 Columbia ülikoolis. Ameerikas abiellus ta Marietta Sofferiga. Neil sündis kaks poega ja tütar.

1950. aastate keskel kaitses ta Kopenhaageni ülikoolis doktorikraadi ja sai 1956. aastal ülikooli professoriks, pärast oma isa surma 1962. aastal aga tema järglaseks teoreetilise füüsika instituudi direktori kohal. Selles ametis oli ta kuni 1970. aastani.

Aage Bohr tegeles eelkõige aatomituuma struktuuri uurimisega. Senised tuuma mudelid ei suutnud seletada muu hulgas peamiselt raskete tuumade laengu mittesfäärilist jaotumist. Aage Bohr viibis parajasti Columbia ülikoolis, kui James Rainwater pakkus välja tuuma sisemuses ja selle pinnal paiknevate nukleonide vastasmõjul põhineva tuumamudeli, mis seletaks tuumade ebasümmeetriat. Bohr oli samal ajal ka ise umbes samasuguse idee saanud. Ta arendas oma ideed edasi ja avaldas 1951. aastal töö, milles kirjeldas seost tuuma pinnavõnkumiste ja nukleonide liikumise vahel. Koostöös Ben Roy Mottelsoniga püüdis ta saada oma teooriale katselist kinnitust. Aastatel 1952–1953 tõestasid Bohr ja Mottelson katseliselt, et teatud tuumade energiatasemeid saab kirjeldada rotatsioonispektri abil. Nad avastasid tuumaaine juures ka ülijuhtivuse ja ülivoolavuse ilminguid.

Tunnustus
Aage Niels Bohr valiti 1965. aastal Ameerika Filosoofiaseltsi välisliikmeks.

Aastal 1975 pälvis Aage Bohr koos Mottelsoni ja Rainwateriga Nobeli füüsikaauhinna oma töö eest aatomituuma struktuuri kindlakstegemisel, sealhulgas tuuma liikumise ja selles sisalduvate osakeste liikumise vahelise seose leidmise eest.

Viited

Välislingid
 Autobiograafia Nobelprize.org
 Nobeli loeng 11. septembril 1975
 The Telegraphi järelehüüe

Taani füüsikud
Nobeli füüsikaauhinna laureaadid
Sündinud 1922
Surnud 2009
Balkaarid

Balkaarid (endanimetused аланла, таулула) on turgi rahvas Põhja-Kaukaasias Kabardi-Balkaarias ja naaberaladel. Kõnelevad turgi keelte kõptšaki rühma kuuluvat balkaari keelt ehk karatšai-balkaari keelt. Balkaarid on lähisuguluses karatšaidega ja kasutavad sama kirjakeelt. Balkaaride hulgas on levinud sunniitlik islam, mille nad võtsid vastu alles 17. sajandil.

Balkaaride üldarv on hinnanguliselt 120 000. Venemaa Föderatsioonis elas 2010. aasta rahvaloenduse andmetel 112 924 balkaari. Sealhulgas Kabardi–Balkaaria Vabariigis elas 108 577 balkaari (12,6% elanikkonnast).

Eestis elas 2011. aasta rahvaloenduse andmetel 7 balkaari.

Balkaari rahvas on kujunenud algasukate segunemisel alaanide ning mitmes laines saabunud turgikeelsete hõimudega.

1944. aasta märtsis deporteeriti balkaarid Kesk-Aasiasse ja Kasahstani. 9. jaanuaril 1957 taastas NSVL Ülemnõukogu Presiidium balkaaride autonoomia ning neil lubati kodukohta tagasi pöörduda.

Viited

Rahvad
Turgi rahvad
Männiku plahvatus

Männiku plahvatus on 15. juunil 1936 Männiku laskemoonaladudes toimunud plahvatused, õhku lendasid ka laboratoorium ja laadimistöökoda koos nendes viibinud inimestega. Kustutus- ja hädaabitöid juhtima saabus kindral Johan Laidoner isiklikult. Plahvatuses hukkunute arvuks loendati lõpuks 63 inimest. Seda tragöödiat on peetud kõige suuremaks õnnetuseks rahuaegses Eesti Vabariigis.

Hommikul kella 10.10 paiku kostis laadimistöökodadest kaks tugevat plahvatust, mille järel lõid hoonetest tulesambad välja. Põlevad lauad ja puurisu lendasid ümberolevasse noorde männikusse, kus süttis kuiv kanarbik.

Esimene haavatu jõudis kaitseväe haiglasse kell 10.35 hommikul.

Kell 13.21 saabus õnnetuskohale Konstantin Päts, kohtuminister Johan Müller ja sotsiaalminister Oskar Kask. Riigivanem viibis umbes 20 minutit õnnetuskoha lähedal.

Laidoner oli Männikul kuni kella kolmeni pärastlõunal, mille järel jäid kustutustöid juhtima kindral Herbert Brede ja kolonel Jaan Junkur.

Männiku plahvatuse põhjuste uurimise erikomisjoni kuulusid Albert Assor, Friedrich Kuusekänd ja Elmar Tambek, asjatundjatena Johan Stahl, Aleksandr Malevitš ja Arthur Puksov.

Männiku lõhkeaineleid
2012. aastal sai Päästeameti Demineerimiskeskuse pommirühm Kaitseväe kaudu väljakutse. Kohale läinud demineerijad leidsid käsigranaadi ja natuke lõhkeainet. Kui ümbrust kontrollima hakati, leiti veel lõhkeainet. "Järgmisel päeval saime lausa šoki, sest kaevamise ajal hakkas välja tulema üks tükike ja kui me oleme harjunud arvestust pidama grammides, siis see tükike muudkui kasvas ja kasvas, kuni saime aru, et oleme sattunud tonnide otsa" kirjeldas leidu päästeameti demineerimiskeskuse juhataja Arno Pugonen. Kui hakati uurima põhjuseid, miks 15 tonni lõhkeainet maasse kaevatud oli, siis selgus, et pärast seda, kui tehas õhku lendas ja see suleti, kaevati lõhkeaine jääkide hävitamiseks lihtsalt maasse ning see jäi sinna 76 aastaks.

Tapal hävitatud lõhkeaine oli suurim kogus lõhkeainet, mis sõjajärgses Eesti Vabariigis on leitud.

Viited

Välislingid
 "Ajavaod" 15. juuni 1936 Mati Talviku saade Männiku plahvatuse kohta ETV sarjas "Ajavaod"
Männiku laskemoonaladude plahvatusohvrite ühismatus Kaitseväe kalmistul Tallinnas 18. juunil 1936.a.

Eesti õnnetused
1936. aasta Eestis
Takehiko Nakao

Takehiko Nakao (sündinud 1956) on jaapani rahandustegelane, alates 28. aprillist 2013 Aasia Arengupanga president.

Tal on bakalaureusekraad Tōkyō ülikoolist majandusteaduse alal ja magistrikraad California Ülikoolist Berkeleys ärijuhtimise alal.

1978. aastast töötas ta Jaapani rahandusministeeriumis, muu hulgas aseministrina.

Viited

Jaapani inimesed
Sündinud 1956
Ben Roy Mottelson

Ben Roy Mottelson (9. juuli 1926 Chicago – 13. mai 2022 Kopenhaagen) oli USA päritolu Taani tuumafüüsik.

Ta lõpetas 1947. aastal Purdue ülikooli ja sai 1950. aastal Harvardi ülikoolist doktorikraadi tuumafüüsika alal. Ta asus tööle Kopenhaageni ülikooli teoreetilise füüsika instituuti (millest sai hiljem Niels Bohri instituut), seejärel töötas Kopenhaagenis CERNi uurimisgrupis ja 1957. aastal sai Põhjamaade Teoreetilise Füüsika Instituudi professoriks. 1971. aastal sai ta Taani kodakondsuse.

Mottelson uuris eelkõige aatomituuma struktuuri. Ta alustas 1950. aastal koostööd Aage Bohriga, et otsida seletust eelkõige raskete tuumade kuju ja laengujaotuse ebasümmeetriale. Aastatel 1952–1953 tõestasid Bohr ja Mottelson katseliselt, et teatud tuumade energiatasemeid saab kirjeldada rotatsioonispektri abil. Nad avastasid tuumaaine juures ka ülijuhtivuse ja ülivoolavuse ilminguid.

Bohr, Mottelson ja James Rainwater jagasid 1975. aastal Nobeli füüsikaauhinda oma töö eest aatomituuma struktuuri selgitamisel, sealhulgas seose leidmise eest tuuma liikumise ja selles sisalduvate osakeste liikumise vahel.

Viited

Välislingid
 Ben R. Mottelson saidil NobelPrize.org

Taani füüsikud
Tuumafüüsikud
Nobeli füüsikaauhinna laureaadid
Sündinud 1926
Surnud 2022
Tagavere paemurd

Tagavere paemurd on paemurd Saare maakonnas Saaremaa vallas. Paemurrus esinev paljand on arvele võetud ürglooduse objektina. Paljand on Jaagarahu lademe Tagavere kihtide stratotüüp.

Paemurd on aktiivselt kasutusel ja seetõttu selle profiil muutub. Karjääris paljandub ülemisel 1.35 meetril kollakas dolomiit, mille alumises osas ilmuvad savikamad vahekihid. Selle all on 1.2 meetrit tumehalli rohkete katkestuspindadega dolomiitset lubjakivi ja veel allpool on tumehall massiivne dolomiitne lubjakivi.

Viited

Välislingid
 

Eesti karjäärid
Eesti paljandid
Saaremaa vald
Perry maakond (Arkansas)

Perry maakond (Perry County) on maakond USA-s Arkansase osariigis.

Maakonna halduskeskus on Perryville.

Maakonna pindala on 1452 km². Veepindala on 25 km².

Elanike arv oli 2010. aasta rahvaloenduse järgi 10 445. Aastal 2000 oli elanike arv 10 209.

Naabermaakonnad 
 Conway maakond (põhjas)
 Faulkneri maakond (kirdes)
 Pulaski maakond (idas)
 Saline'i maakond (kagus)
 Garlandi maakond (edelas)
 Yelli maakond (läänes)

Ajalugu 
Perry maakond moodustati 18. detsembril 1840. aastal Conway maakonna osast. Maakond sai nime USA mereväe ohvitser Oliver Hazard Perry järgi.

Kaitsealad 
 Ouachita metsakaitseala (osa)

Viited 

Arkansase maakonnad
Page'i maakond

Page'i maakond (Page County) on maakond USA-s Iowa osariigis.

Maakonna halduskeskus on Clarinda.

Maakonna pindala on 1387 km². Veepindala on 1 km².

Elanike arv oli 2010. aasta rahvaloenduse järgi 15 932. Aastal 2000 oli elanike arv 16 976.

Naabermaakonnad 
 Montgomery maakond (põhjas)
 Taylori maakond (idas)
 Nodaway maakond (kagus)
 Atchisoni maakond (edelas)
 Fremonti maakond (läänes)

Ajalugu 
Page'i maakond moodustati 24. veebruaril 1847. aastal Pottawattamie maakonna osast. Maakond sai nime Mehhiko-Ameerika sõja kangelase John Page'i järgi.

Viited

Välislingid 
 Page'i maakonna koduleht (inglise keeles)

Iowa maakonnad
Westmorelandi maakond

Westmorelandi maakond (Westmoreland County) on maakond USA-s Pennsylvania osariigis.

Maakonna halduskeskus ja suurim linn on Greensburg.

Maakonna pindala on 2683 km². Veepindala on 28 km².

Elanike arv oli 2010. aasta rahvaloenduse järgi 365 169. Aastal 2000 oli elanike arv 369 993.

Naabermaakonnad 
 Armstrongi maakond (põhjas)
 Indiana maakond (kirdes)
 Cambria maakond (idas)
 Somerseti maakond (kagus)
 Fayette'i maakond (lõunas)
 Washingtoni maakond (edelas)
 Allegheny maakond (läänes)
 Butleri maakond (loodes)

Ajalugu 
Westmorelandi maakond moodustati 26. veebruaril 1773. aastal endise Bedfordi maakonna osast.

Viited

Välislingid 
 Westmorelandi maakonna koduleht (inglise keeles)

Pennsylvania maakonnad
Santa Barbara maakond

Santa Barbara maakond (Santa Barbara County) on maakond USA-s California osariigi lõunaosas. 

Maakonna halduskeskus on Santa Barbara, suurim linn Santa Maria. 

Maakonna pindala on 9813 km². Veepindala on 2724 km². 

Elanike arv oli 2010. aasta rahvaloenduse järgi 423 895. Aastal 2000 oli elanikke 399 347.

Naabermaakonnad
San Luis Obispo maakond (põhjas)
Kerni maakond (kirdes)
Ventura maakond (idas)

Ajalugu
Santa Barbara piirkond, sealhulgas Channel Islands, oli asustatud vähemalt juba 13 000 aastat tagasi. Eurooplastest uuris seda ala esimesina Juan Rodríguez Cabrillo 1542. aastal. Eurooplaste kontakt kohalike indiaanlastega oli laastava mõjuga, sealhulgas haigused, epideemiad vähendasid indiaanlaste hulka märgatavalt. 

Santa Barbara maakond moodustati 18. veebruaril 1850 ja see oli üks 26-st algsest maakonnast Californias. 1872. aastal loovutati osa maakonna territooriumist Ventura maakonnale.

Kaitsealad
Channel Islandsi rahvuspark (osa)
Guadalupe-Nipomo Dunes National Wildlife Refuge (osa)
Los Padresi metsakaitseala (osa)

Viited

Välislingid
Santa Barbara maakonna koduleht (inglise keeles)

California maakonnad
Sewardi maakond

Sewardi maakond (Seward County) on maakond USA-s Nebraska osariigis.

Maakonna halduskeskus ja suurim linn on Seward.

Maakonna pindala on 1492 km². Veepindala on 3 km².

Elanike arv oli 2010. aasta rahvaloenduse järgi 16 750. Aastal 2000 oli elanike arv 16 496.

Naabermaakonnad 
 Butleri maakond (põhjas)
 Lancasteri maakond (idas)
 Saline'i maakond (lõunas)
 Fillmore'i maakond (edelas)
 Yorki maakond (läänes)
 Polki maakond (loodes)

Ajalugu 
Sewardi maakond moodustati 1867. aastal. Maakond sai nime USA välisministri William H. Sewardi järgi.

Viited

Välislingid 
 Sewardi maakonna koduleht (inglise keeles)

Nebraska maakonnad
Mortoni maakond (Põhja-Dakota)

Mortoni maakond (Morton County) on maakond USA-s Põhja-Dakota osariigis.

Maakonna halduskeskus ja suurim linn on Mandan.

Maakonna pindala on 5038 km². Veepindala on 49 km².

Elanike arv oli 2010. aasta rahvaloenduse järgi 27 471. Aastal 2000 oli elanike arv 25 303.

Naabermaakonnad 
 Oliveri maakond (põhjas)
 Burleigh' maakond (kirdes)
 Emmonsi maakond (idas)
 Sioux' maakond (kagus)
 Granti maakond (lõunas)
 Starki maakond (läänes)
 Merceri maakond (loodes)

Ajalugu 
Mortoni maakond moodustati 1873. aastal. Maakond sai nime Indiana kuberneri Oliver P. Mortoni järgi.

Kaitsealad 
 Lake Patricia National Wildlife Refuge

Viited

Välislingid 
 Mortoni maakonna koduleht (inglise keeles)

Põhja-Dakota maakonnad
Arizona kummituslinnade loend

Siin on Arizonas asuvate kummituslinnade loend.

 
K
Raivo Suviste

Raivo Suviste (sündinud 26. märtsil 1954) on eesti teleprodutsent.

Ta on õppinud Tallinna Riikliku Konservatooriumi lavakunstikateedris näitlemist ja Tallinna Pedagoogikaülikoolis näitejuhtimist.

Raivo Suviste on teleproduktsioonifirma BEC omanik ja juht. Ta on telesarjade "Õnne 13", "Ohtlik lend", "Kodu keset linna", "Kättemaksukontor", "Tuulepealne maa" jpt produtsent. Tuntumad tema produtseeritud telesaated on "Tantsud tähtedega", "Kes tahab saada miljonäriks?", "Terevisioon", "Pehmed ja karvased", "Kuldvillak", "Augustivalgus", "Happy Hour", "M klubi" jpt.

Raivo Suviste poeg Uku Suviste on laulja.

Viited 
    

Eesti teleprodutsendid
Sündinud 1954